ΓΡΑΠΤΗ ΕΡΩΤΗΣΗ E-2208/02

υποβολή: Christoph Konrad (PPE-DE) προς την Επιτροπή

(22 Ιουλίου 2002)

Θέμα: Μέθοδοι που αντιτίθενται στον ανταγωνισμό σε ελέγχους του βάρους μη αυστριακών λεωφορείων στην Αυστρία

1. Πώς αξιολογεί η Επιτροπήπό το πρίσμα του ανταγωνισμού το γεγονός ότι μη αυστριακά διαξονικά λεωφορεία επιλέγονται συστηματικά στην Αυστρία για έλεγχο του βάρους·

2. Κατά την διαπίστωσηπερβάλλοντος βάρους οι επιχειρήσεις λεωφορείων παραπέμπονται από την αυστριακή αστυνομία σ' ένα συγκεκριμένοπεργολάβο, του οποίου η έδρα βρίσκεται (και είναι ο μοναδικός) σε άμεση γειτνίαση με τον χώρο του σταθμού ζύγισης των αρχών. Πώς αντιδρά η Επιτροπή σ' αυτήν, την αντίθετη προς τον ανταγωνισμό, παραπομπή σε μία συγκεκριμένη επιχείρηση, ιδιαίτερα σε καταστάσεις κατά τις οποίες τα αλλοδαπά λεωφορεία δεν έχουν μία ρεαλιστική εναλλακτική λύση (π.χ. κατά την νύκτα)·

3. Πώς αξιολογεί η Επιτροπή το γεγονός ότι αυτός ο πάροχοςπηρεσιών διαθέτει στις τιμωρημένες επιχειρήσεις λεωφορείων, με τιμολογήσεις πουπερβαίνουν κατά πολύ τις τιμές αγοράς, περαιτέρω τουριστικά λεωφορεία, προκειμένου να μειωθεί το βάρος των λεωφορείων· Είναι γνωστό στην Επιτροπή ότι αυτός ο πάροχοςπηρεσιών δεν παρέχει επιπλέον τις συμφωνηθείσεςπηρεσίες· Σε μία περίπτωση η οποία μου κοινοποιήθηκε απεβίβασε οπεργολάβος τους μεταβιβασθέντες Γερμανούς ταξιδιώτες ήδη πριν την Europabrcke και εξοικονόμησε κατ' αυτόν τον τρόπο εκτός των περαιτέρω χιλιομέτρων της διαδρομής και τα διόδια για το πέρασμα του Μπρένερο, τα οποία είχανπολογισθεί στην συμφωνηθείσα τιμή (650, - ευρώ + 130, - ευρώ ΦΠΑ).

4. Πώς αντιδρά η Επιτροπή σ' αυτές τις στρεβλώσεις του ανταγωνισμού· Διαθέτει η Επιτροπή περαιτέρω καταγγελίες αυτού του είδους, π.χ. από τις Κάτω Χώρες·

5. Υπάρχει ήδη σχετικά μια συγκεκριμένη απόφαση ή άλλες σκέψεις όσον αφορά τον τρόπο κατά τον οποίο πρέπει να τιμωρηθεί αυτή η αντίθετη προς τον ανταγωνισμό συμπεριφορά·

Απάντηση της κας de Palacio εξ ονόματος της Επιτροπής

(16 Σεπτεμβρίου 2002)

Η Αυστρία, με τους ελέγχους οι οποίοι αφορούν ταυτοχρόνως τα βαρέα φορτηγά και τα πούλμαν, εφαρμόζει τις κοινοτικές διατάξεις που έχουν θεσπιστεί για τις οδικές μεταφορές μεταξύ κρατών μελών, μεταξύ δε αυτών την οδηγία 96/53/ΕΚ(1) σχετικά με το βάρος, τις διαστάσεις και ορισμένα τεχνικά χαρακτηριστικά των βαρέων φορτηγών· την οδηγία 96/96/ΕΚ(2) για τον τεχνικό έλεγχο των μηχανοκίνητων οχημάτων και των ρυμουλκουμένων τους· τους κανονισμούς (ΕΟΚ) αριθ. 3820/85(3) και (ΕΟΚ) αριθ. 3821/85(4) για την εναρμόνιση ορισμένων κοινωνικών διατάξεων στον τομέα των οδικών μεταφορών και για τη συσκευή ελέγχου.

Ωστόσο, η κοινοτική νομοθεσία, ειδικότερα δε οι κανονισμοί (ΕΟΚ) αριθ. 4060/89(5) και (ΕΟΚ) αριθ. 3912/92(6) για την κατάργηση των ελέγχων που διενεργούνται στα εσωτερικά σύνορα της Κοινότητας, καθώς και η Πράξη Προσχωρήσεως της Αυστρίας, προβλέπουν ότι οι εν λόγω έλεγχοι πρέπει να διενεργούνται δειγματοληπτικά και δεν είναι δυνατό να καθυστερούν αδικαιολόγητα την ομαλή ροή της κυκλοφορίας. Οι εν λόγω έλεγχοι πρέπει, εξάλλου, να πραγματοποιούνται στο πλαίσιο των κανονικών ελέγχων κατά τρόπο που δεν εισάγει διακρίσεις, στο σύνολο της επικράτειας κράτους μέλους.

Εξάλλου, οι πρακτικές που καταγγέλλει το Αξιότιμο Μέλος του Κοινοβουλίου και οι οποίες συνίστανται, εφόσον διαπιστωθείπέρβαση του επιτρεπόμενου βάρους, στο ναποχρεωθούν οι οδηγοί των φορτηγών ή των πούλμαν να προσφεύγουν σε τοπικές εταιρείες παροχήςπηρεσιών οι οποίες θέτουν στη διάθεσή τους συμπληρωματικά οχήματα, είναι, επίσης, γνωστές από τιςπηρεσίες της Επιτροπής.

Η Επιτροπή απευθύνθηκε, σύμφωνα με τη συνήθη διαδικασία, στις αυστριακές αρχές προκειμένου να εκφράσει τον προβληματισμό της για την κατάσταση αυτή και για να τις πληροφορήσει ότι θα εκτιμήσει την κατάστασηπό το πρίσμα της απάντησης της αυστριακής κυβέρνησης.

(1) Οδηγία 96/53/ΕΚ του Συμβουλίου της 25ης Ιουλίου 1996 σχετικά με τον καθορισμό, για ορισμένα οδικά οχήματα που κυκλοφορούν στην Κοινότητα, των μέγιστων επιτρεπόμενων διαστάσεων στις εθνικές και διεθνείς μεταφορές και των μέγιστων επιτρεπόμενων βαρών στις διεθνείς μεταφορές, ΕΕ L 235 της 17.9.1996.

(2) Οδηγία 96/96/ΕΚ του Συμβουλίου της 20ης Δεκεμβρίου 1996 για την προσέγγιση των νομοθεσιών των κρατών μελών σχετικά με τον τεχνικό έλεγχο των μηχανοκίνητων οχημάτων και των ρυμουλκουμένων τους, ΕΕ L 46 της 17.2.1997.

(3) Κανονισμός (ΕΟΚ) αριθ. 3820/85 του Συμβολίου της 20ης Δεκεμβρίου 1985 για την εναρμόνιση ορισμένων κοινωνικών διατάξεων στον τομέα των οδικών μεταφορών, ΕΕ L 370 της 31.12.1985.

(4) Κανονισμός (ΕΟΚ) αριθ. 3821/85 του Συμβουλίου της 20ης Δεκεμβρίου 1985 σχετικά με τη συσκευή ελέγχου στον τομέα των οδικών μεταφορών, ΕΕ L 370 της 31.12.1985.

(5) Κανονισμός (ΕΟΚ) αριθ. 4060/89 του Συμβουλίου της 21ης Δεκεμβρίου 1989 για την κατάργηση των ελέγχων που διενεργούνται στα σύνορα των κρατών μελών στον τομέα των οδικών και εσωτερικών πλωτών μεταφορών, ΕΕ L 390 της 30.12.1989.

(6) Κανονισμός (ΕΟΚ) αριθ. 3912/92 του Συμβουλίου της 17ης Δεκεμβρίου 1992 για τους ελέγχους που διενεργούνται εντός της Κοινότητας στον τομέα των οδικών και εσωτερικών πλωτών μεταφορών όσον αφορά μεταφορικά μέσα που έχουν άδεια κυκλοφορίας ή έχουν τεθεί σε κυκλοφορία σε τρίτη χώρα, ΕΕ L 395 της 31.12.1992.